
Ministru kabineta rīkojums Nr. 504
Rīgā 2022. gada 14. jūlijā (prot. Nr. 36 18. §)
Par valsts nekustamā īpašuma Krūmiņu ielā 1, Salacgrīvā, Limbažu novadā, pārņemšanu Finanšu ministrijas valdījumā un pārdošanu
· 1. Sabiedrībai ar ierobežotu atbildību "Publisko aktīvu pārvaldītājs Possessor" nodot Finanšu ministrijas valdījumā valsts nekustamo īpašumu (nekustamā īpašuma kadastra Nr. 6615 003 0083 ) – zemes vienību (zemes vienības kadastra apzīmējums 6615 003 0083) 0,0724 ha platībā – Krūmiņu ielā 1, Salacgrīvā, Limbažu novadā, kas ierakstīts zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā.
· 2. Finanšu ministrijai pārņemt no sabiedrības ar ierobežotu atbildību "Publisko aktīvu pārvaldītājs Possessor" šā rīkojuma 1. punktā minēto nekustamo īpašumu un normatīvajos aktos noteiktajā kārtībā nostiprināt zemesgrāmatā uz valsts vārda Finanšu ministrijas personā, veidojot vienotu nekustamo īpašumu ar būves (būves kadastra apzīmējums 6615 003 0083 001) nekustamo īpašumu (nekustamā īpašuma kadastra Nr. 6615 503 0014), kas atrodas uz zemes vienības (zemes vienības kadastra apzīmējums 6615 003 0083) Krūmiņu ielā 1, Salacgrīvā, Limbažu novadā, un ierakstīts zemesgrāmatā uz valsts vārda Finanšu ministrijas personā.
· 3. Pēc šā rīkojuma 2. punktā minētā uzdevuma izpildes saskaņā ar Publiskas personas mantas atsavināšanas likuma 4. panta pirmo un otro daļu, 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šā rīkojuma 2. punktā minēto vienoto nekustamo īpašumu (nekustamā īpašuma kadastra Nr. 6615 003 0083) – zemes vienību (zemes vienības kadastra apzīmējums 6615 003 0083) 0,0724 ha platībā un būvi (būves kadastra apzīmējums 6615 003 0083 001) – Krūmiņu ielā 1, Salacgrīvā, Limbažu novadā.
· 4. Pircējs par nekustamo īpašumu maksā euro.
· 5. Finanšu ministrijai nodot pircējam šā rīkojuma 3. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

